گووندا

گووندا آہوجا (پیدائش: 21 دسمبر، 1963ء) جو عام طور پر گووندا کے نام سے جانے جاتے ہیں، ایک بھارتی سنیما کے اداکار، ڈانسر، مزاحیہ اداکار اور سابقہ سیاست دان ہیں، آپ ہندی سنیما میں اپنے کام کے لیے جانے جاتے ہیں۔ آپ اپنے ڈانس میں مہارت کی وجہ سے کافی مشہور ہیں۔ گوندا کو 12 بار فلم فیئر اعزاز، 1 بار فلم فیئر اسپیشل اعزاز، 1 بار فلم فیئر اعزاز برائے بہترین مزاحیہ اداکار اور 4 بار زی سینے اعزاز کے لیے نامزد کیا گیا۔ آپ 2004ء تا 2009ء تک بھارتی پارلیمان کے ارکان بھی تھے۔ گووندا کی پہلی فلم الزام (1986ء) تھی اور اب تک آپ 165 سے زائد ہندی فلموں میں نظر آ چکے ہیں۔ جون 1999ء میں، انہوں کو بی بی سی آن لائن پول میں 10واں بہترین اسٹیج یا اسکرین اداکار ووٹ کیا گیا۔

1980ء کی دہائی میں، گووندا فیملی، ڈراما، ہنگامہ خیز اور رومانوی فلموں میں کام کرتے تھے۔ 1980ء کی دہائی میں آپ نے ایک ہنگامہ خیز اداکار کے طور پر کام کیا، لیکن 1990ء کی دہائی میں آپ نے مزاحیہ فلموں میں کام کرنا شروع کیا۔ ایک وقت پر جب آپ کی واپسی پر آپ کی فلمیں تجارتی طور پر کامیاب نہیں ہو رہی تھیں تو مشہور بھارتی اداکار امیتابھ بچن نے ان کے ساتھ کام کیا اور ان کی واپسی میں مدد کی۔ آپ 1992ء کی فلم شعلہ اور شبنم میں دیویا بھارتی کے ساتھ ایک مزاحیہ کردار ادا کرنے کی وجہ سے جانے جاتے ہیں۔ گووندا نے تجارتی طور پر کئی کامیاب فلموں میں کام کیا ہے جیسا کہ آنکھیں (1993ء)، راجا بابو (1994ء)، کولی نمبر 1 (1995ء)، ہیرو نمبر 1 (1997ء) اور حسینہ مان جائے گی (1999ء) وغیرہ۔ سر فہرست ہیں۔ آپ نے فلم حسینہ مان جائے گی کے لیے فلم فیئر اعزاز برائے بہترین مزاحیہ اداکار اور فلم ساجن چلے سسرال کے لیے فلم فیئر خصوصی اعزاز حاصل کیا۔ گووندا نے جان سے پیارا (1992ء)، آنکھیں (1993ء)، بڑے میاں اور چھوٹے میاں (1998ء) اور اناڑی نمبر 1 (1999ء) سمیت کئی فلموں میں دو کردار نبھائے۔ گووندا نے 2000ء کی مشہور فلم حد کردی آپ نے میں رانی مکھرجی کے ساتھ کام کیا۔ یہ فلم ایک تجارتی کامیابی تھی۔

حوالہ جات

بیرونی روابط 

 

1963ء کی پیدائشیں
بقید حیات شخصیات
بیسویں صدی کے بھارتی مرد اداکار
اکیسویں صدی کے بھارتی مرد اداکار
بھارتی اداکار سیاست دان
انڈین نیشنل کانگریس کے سیاست دان
بھارت کے ٹیلی ویژن پیش کنندگان
چودہویں لوک سبھا کے ارکان
مہاراشٹر سے لوک سبھا کے ارکان
ممبئی کے مرد اداکار
ہندی سنیما کے مرد اداکار
ممبئی کے سیاست دان
پنجابی شخصیات
سندھی شخصیات
Short description is different from Wikidata